ประกาศสถาบันวิจัยวิทยาศาสตร์และเทคโนโลยีแห่งประเทศไทยประกาศสถาบันวิจัยวิทยาศาสตร์และเทคโนโลยีแห่งประเทศไทยเรื่องโครงสร้างองค์กร โครงสร้างการบริหาร อำนาจหน้าที่และสถานที่ติดต่อเพื่อขอรับข้อมูลข่าวสารของสถาบันวิจัยวิทยาศาสตร์และเทคโนโลยีแห่งประเทศไทยพ.ศ. ๒๕๕๕[๑] ตามที่ สถาบันวิจัยวิทยาศาสตร์และเทคโนโลยีแห่งประเทศไทยได้ออกประกาศสถาบันวิจัยวิทยาศาสตร์และเทคโนโลยีแห่งประเทศไทย เรื่องโครงสร้างองค์กร โครงสร้างการบริหาร อำนาจหน้าที่ และสถานที่ติดต่อเพื่อขอรับข้อมูลข่าวสารของสถาบันวิจัยวิทยาศาสตร์และเทคโนโลยีแห่งประเทศไทยซึ่งประกาศในราชกิจจานุเบกษา ฉบับประกาศและงานทั่วไป เล่ม ๑๒๘ ตอนพิเศษ ๑๐ งวันที่ ๒๔ มกราคม พ.ศ. ๒๕๕๔ ไปแล้ว นั้นบัดนี้ สถาบันวิจัยวิทยาศาสตร์และเทคโนโลยีแห่งประเทศไทยได้เปลี่ยนแปลงโครงสร้างองค์กร โครงสร้างการบริหารและเพื่อให้เป็นไปตามกฎหมายว่าด้วยข้อมูลข่าวสารของราชการที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการต่างๆ ของหน่วยงานของรัฐ สถาบันวิจัยวิทยาศาสตร์และเทคโนโลยีแห่งประเทศไทยจึงให้ยกเลิกประกาศดังกล่าวและให้ใช้ประกาศสถาบันวิจัยวิทยาศาสตร์และเทคโนโลยีแห่งประเทศไทย เรื่องโครงสร้างองค์กร โครงสร้างการบริหาร อำนาจหน้าที่และสถานที่ติดต่อเพื่อขอรับข้อมูลข่าวสารของสถาบันวิจัยวิทยาศาสตร์และเทคโนโลยีแห่งประเทศไทยดังต่อไปนี้แทนข้อ ๑ สถาบันวิจัยวิทยาศาสตร์และเทคโนโลยีแห่งประเทศไทยหน่วยงานรัฐวิสาหกิจสังกัดกระทรวงวิทยาศาสตร์และเทคโนโลยี มีหน้าที่ดังต่อไปนี้๑.๑ ดำเนินการวิจัย พัฒนาและให้บริการทางด้านวิทยาศาสตร์และเทคโนโลยี๑.๒ เพิ่มศักยภาพของประเทศในด้านการพึ่งพาตนเองทางเทคโนโลยี๑.๓ เสริมสร้างมาตรฐานการดำรงชีวิตของประชาชนให้มีคุณภาพที่ดีขึ้นข้อ ๒ โครงสร้างองค์กรและโครงสร้างการบริหารแบ่งออกเป็น ๓ ส่วนที่สำคัญ ดังต่อไปนี้๒.๑ คณะกรรมการสถาบันวิจัยวิทยาศาสตร์และเทคโนโลยีแห่งประเทศไทย ประกอบด้วยประธานกรรมการ เลขาธิการคณะกรรมการพัฒนาการเศรษฐกิจและสังคมแห่งชาติเลขาธิการคณะกรรมการวิจัยแห่งชาติ เลขาธิการคณะกรรมการส่งเสริมการลงทุน ผู้ว่าการและผู้ทรงคุณวุฒิอีกไม่เกิน ๖ คน เป็นกรรมการมีอำนาจหน้าที่โดยสรุป คือ วางนโยบายบริหารงานและควบคุมดูแลโดยทั่วไปและรับผิดชอบซึ่งกิจการของสถาบันวิจัยวิทยาศาสตร์และเทคโนโลยีแห่งประเทศไทยรวมถึงกำหนดจำนวนตำแหน่ง อัตราเงินเดือน และเงินอื่นของพนักงานและลูกจ้างและออกข้อบังคับของสถาบันวิจัยวิทยาศาสตร์และเทคโนโลยีแห่งประเทศไทย๒.๒ ผู้ว่าการ มีอำนาจหน้าที่โดยสรุป คือบริหารกิจการของสถาบันวิจัยวิทยาศาสตร์และเทคโนโลยีแห่งประเทศไทยให้เป็นไปตามกฎหมาย ข้อบังคับ และนโยบายที่คณะกรรมการกำหนด บังคับบัญชาพนักงานและลูกจ้างทุกตำแหน่งรับผิดชอบในการจัดการและดำเนินการของสถาบันวิจัยวิทยาศาสตร์และเทคโนโลยีแห่งประเทศไทยวางระเบียบเกี่ยวกับการปฏิบัติงานของสถาบันวิจัยวิทยาศาสตร์และเทคโนโลยีแห่งประเทศไทยส่วนงานที่ขึ้นตรง ประกอบด้วย๒.๒.๑ ผู้เชี่ยวชาญพิเศษ มีหน้าที่ กำกับ ดูแล รับผิดชอบโครงการวิจัยพัฒนา ถ่ายทอดเทคโนโลยี หรืองานบริการตามที่ได้รับมอบหมาย ควบคุม ดูแลและบริหารบุคลากร งบประมาณในโครงการที่รับผิดชอบให้คำปรึกษา เสนอแนะ แก้ปัญหาด้านวิชาการแก่หน่วยงานต่าง ๆทั้งภายในและภายนอกสถาบันวิจัยวิทยาศาสตร์และเทคโนโลยีแห่งประเทศไทย๒.๒.๒ นักบริหารพิเศษ มีหน้าที่ ส่งเสริมและสนับสนุน ติดต่อประสานงาน เผยแพร่และสร้างเครือข่ายงานบริหารและธุรกิจกับองค์กรต่าง ๆให้คำปรึกษาด้านบริหาร จัดการ การพัฒนาธุรกิจ การสร้างเครือข่ายและด้านกิจการภายในที่เชี่ยวชาญให้ผู้บริหารและพนักงานทุกระดับ รับผิดชอบในการบริหารในรูปคณะกรรมการคณะทำงาน ที่บูรณาการภายในองค์กรให้เกิดเป็นรูปธรรม๒.๒.๓ สำนักผู้ว่าการ มีหน้าที่รับผิดชอบสนับสนุนการดำเนินงานและประสานการปฏิบัติงานของคณะกรรมการบริหารและผู้บริหารหน่วยงานให้เป็นไปอย่างมีประสิทธิภาพ ส่งเสริมและขยายความร่วมมือรวมถึงแสวงหาแหล่งทุนจากต่างประเทศ เผยแพร่และประชาสัมพันธ์ข้อมูลข่าวสารขององค์กรให้เป็นที่รู้จักทั้งในประเทศและต่างประเทศโดยการประชาสัมพันธ์และการวิเทศสัมพันธ์๒.๒.๔ สำนักตรวจสอบภายใน มีหน้าที่จัดทำแผนการตรวจสอบเชิงกลยุทธ์และแผนตรวจสอบตามความเสี่ยง ให้บริการปรึกษา แนะนำให้ความร่วมมือ รวมถึงการดำเนินการตามนโยบายเกี่ยวกับการเปิดเผยหรือป้องกันหลีกเลี่ยงผลกระทบต่อความเป็นอิสระหรือเที่ยงธรรม รวมทั้งความขัดแย้งทางผลประโยชน์และรายงานการตรวจสอบ๒.๒.๕ สำนักยุทธศาสตร์วิสาหกิจ มีหน้าที่ กำหนดและทบทวนวิสัยทัศน์พันธกิจและกลยุทธ์ เพื่อให้สอดคล้องตามนโยบายของชาติและบทบาทขององค์กรจัดทำแผนวิสาหกิจขององค์กร แผนงบประมาณ เพื่อการพัฒนาองค์กรให้มีประสิทธิภาพสามารถตอบสนองกลุ่มเป้าหมายและแข่งขันได้๒.๒.๖ สำนักจัดการเทคโนโลยีและนวัตกรรม มีหน้าที่ดำเนินการด้านการตลาด พัฒนาธุรกิจ สร้างความสัมพันธ์ที่ดีต่อลูกค้าทั้งภาครัฐและภาคเอกชนรวมทั้งสร้างภาพลักษณ์ที่ดีขององค์กร ประเมินมูลค่าและประโยชน์ของเทคโนโลยีดำเนินการเจรจา ต่อรอง รักษาผลประโยชน์ขององค์กรประเมินความเหมาะสมของโครงการเชิงการเงิน การตลาด เศรษฐศาสตร์ และสังคม๒.๒.๗ กองกฎหมาย มีหน้าที่จัดทำและตรวจสอบนิติกรรมและสัญญาต่าง ๆขององค์กร ให้คำปรึกษา แนะนำ วินิจฉัยและตรวจสอบความถูกต้องของการดำเนินงานที่เกี่ยวข้อง ด้านกฎหมาย ข้อบังคับ ระเบียบและคำสั่งบริหาร รวมทั้งการดูแลรักษาสิทธิประโยชน์และผลประโยชน์ขององค์กรดำเนินงานด้านคดีความต่าง ๆ ขององค์กร และด้านวินัยของพนักงานและลูกจ้างจัดทำและปรับปรุงรูปแบบมาตรฐานของสัญญา รวมทั้งเงื่อนไขต่าง ๆ ให้เป็นไปตามกฎหมายข้อบังคับ ระเบียบ มีข้อมูลครบถ้วนเหมาะสมกับการใช้งาน๒.๓ รองผู้ว่าการ มีจำนวน ๔ ตำแหน่งควบคุมดูแลกลุ่มงานวิชาการและปฏิบัติการ ดังนี้๒.๓.๑ รองผู้ว่าการวิจัยและพัฒนาด้านอุตสาหกรรมชีวภาพกลุ่มวิจัยและพัฒนาด้านอุตสาหกรรมชีวภาพ มีหน้าที่ความรับผิดชอบโดยสรุป คือกำหนดทิศทางและดำเนินการวิจัยและพัฒนาอย่างครบวงจรเพื่อตอบสนองกลุ่มอุตสาหกรรมชีวภาพ โดยมุ่งเน้นการสร้างเทคโนโลยีและนวัตกรรมเพื่อเสริมสร้างสุขภาพ และสร้างคุณภาพชีวิตบริการวิจัยและพัฒนารวมทั้งบริการที่ปรึกษา บริการวิเคราะห์ทดสอบและให้บริการฝึกอบรม ดำเนินการด้านเทคนิคและวิชาการในการนำเทคโนโลยีสู่เชิงพาณิชย์ตลอดจนการจัดการองค์ความรู้ และประสานความเชื่อมโยงเครือข่ายกับภาคอุตสาหกรรมหรือภาคอื่น ๆ เพื่อสร้างพันธมิตรการวิจัยพัฒนา และนวัตกรรมกลุ่มวิจัยและพัฒนาด้านอุตสาหกรรมชีวภาพ แบ่งเป็น ๔ ฝ่าย และ ๑ ศูนย์ดังนี้๑. ฝ่ายเทคโนโลยีอาหาร๒. ฝ่ายเภสัชและผลิตภัณฑ์ธรรมชาติ๓. ฝ่ายวิทยาศาสตร์ชีวภาพ๔. ฝ่ายเทคโนโลยีการเกษตร๕. ศูนย์การบรรจุหีบห่อไทย๒.๓.๒ รองผู้ว่าการวิจัยและพัฒนาด้านพัฒนาอย่างยั่งยืนกลุ่มวิจัยและพัฒนาด้านพัฒนาอย่างยั่งยืน มีหน้าที่ความรับผิดชอบโดยสรุป คือกำหนดทิศทางและดำเนินการวิจัยและพัฒนาอย่างครบวงจรเพื่อตอบสนองการพัฒนาอย่างยั่งยืน โดยมุ่งเน้นการสร้างเทคโนโลยีและนวัตกรรมเพื่อพึ่งตนเองและพัฒนาอย่างยั่งยืน บริการวิจัยและพัฒนารวมทั้งบริการที่ปรึกษาบริการวิเคราะห์ทดสอบ และให้บริการฝึกอบรมดำเนินการด้านเทคนิคและวิชาการในการนำเทคโนโลยีสู่เชิงพาณิชย์ตลอดจนการจัดการองค์ความรู้เพื่อสร้างทีมที่มีความเชี่ยวชาญเฉพาะสาขาและประสานความเชื่อมโยงเครือข่ายกับภาคอุตสาหกรรมหรือภาคอื่น ๆเพื่อสร้างพันธมิตรการวิจัยพัฒนา และนวัตกรรมกลุ่มวิจัยและพัฒนาด้านพัฒนาอย่างยั่งยืน แบ่งเป็น ๔ ฝ่าย ดังนี้๑. ฝ่ายเทคโนโลยีพลังงาน๒. ฝ่ายเทคโนโลยีสิ่งแวดล้อมและทรัพยากร๓. ฝ่ายนวัตกรรมวัสดุ๔. ฝ่ายวิศวกรรม๒.๓.๓ รองผู้ว่าการบริการอุตสาหกรรม กลุ่มบริการอุตสาหกรรมมีหน้าที่ความรับผิดชอบ โดยสรุปคือกำหนดทิศทางและดำเนินการวิจัยและพัฒนาอย่างครบวงจรแก่ภาคอุตสาหกรรมและวิสาหกิจชุมชนโดยมุ่งเน้นการพัฒนาคุณภาพผลิตภัณฑ์และกระบวนการผลิตของภาคอุตสาหกรรมบริการวิเคราะห์ทดสอบสอบเทียบด้วยระบบห้องปฏิบัติการที่ได้รับการรับรองความสามารถตามมาตรฐานสากลบริการตรวจประเมินและรับรองระบบคุณภาพตามมาตรฐานสากลและประสานความเชื่อมโยงเครือข่ายกับภาคอุตสาหกรรมหรือภาคอื่น ๆ เพื่อสร้างพันธมิตรการบริการวิทยาศาสตร์และเทคโนโลยีกลุ่มบริการอุตสาหกรรม แบ่งเป็น ๒ ศูนย์ และ ๑ สำนัก ดังนี้๑. ศูนย์ทดสอบและมาตรวิทยา๒. ศูนย์พัฒนาและวิเคราะห์สมบัติของวัสดุ๓. สำนักรับรองระบบคุณภาพ๒.๓.๔ รองผู้ว่าการบริหาร กลุ่มบริหาร มีหน้าที่ความรับผิดชอบโดยสรุป คือ ดำเนินการด้านการเงินการคลัง กำหนดนโยบายกลยุทธ์ระบบการบริหารจัดการและพัฒนาทรัพยากรบุคคลอย่างมีประสิทธิภาพโดยนำระบบเทคโนโลยีสารสนเทศและการสื่อสารที่ทันสมัยมาใช้จัดการความรู้ด้านวิทยาศาสตร์และเทคโนโลยีให้บริการสารสนเทศด้วยข้อมูลที่ทันสมัยและทันต่อสภาวการณ์ในปัจจุบันส่งเสริมการเรียนรู้และการนำความรู้ไปใช้ประโยชน์เพื่อการวิจัยและพัฒนาวิทยาศาสตร์และเทคโนโลยีพัฒนาและซ่อมบำรุงอาคาร สถานที่ ยานพาหนะ เครื่องมือ อุปกรณ์โครงสร้างพื้นฐานและสาธารณูปโภคเพื่อสร้างความพร้อมในการดำเนินงานและให้เกิดความปลอดภัยถูกหลักอาชีวอนามัยและสภาพแวดล้อมที่ดีในการทำงานกลุ่มบริหาร แบ่งเป็น ๓ ฝ่าย และ ๑ ศูนย์ ดังนี้๑. ฝ่ายการคลัง๒. ฝ่ายทรัพยากรบุคคล๓. ฝ่ายบริการกลาง๔. ศูนย์ความรู้ข้อ ๓ สถานที่เพื่อขอรับข้อมูลข่าวสารของสถาบันวิจัยวิทยาศาสตร์และเทคโนโลยีแห่งประเทศไทยคือ ห้องข้อมูลข่าวสารสถาบันวิจัยวิทยาศาสตร์และเทคโนโลยีแห่งประเทศไทย ห้องเลขที่๕๑๒๑ ชั้น ๑ อาคารถ่ายทอดเทคโนโลยี ตั้งอยู่เลขที่ ๓๕ หมู่ที่ ๓ เทคโนธานีตำบลคลองห้า อำเภอคลองหลวง จังหวัดปทุมธานี ๑๒๑๒๐ โทรศัพท์ ๐ ๒๕๗๗ ๙๓๘๘ และ ๐ ๒๕๗๗๙๓๘๙ประกาศณ วันที่ ๑ ธันวาคม พ.ศ. ๒๕๕๕ยงวุฒิเสาวพฤกษ์ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทยปริยานุช/ผู้จัดทำ๒๘ มกราคม ๒๕๕๖โชติกานต์/ผู้ตรวจ๒๘ มกราคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๒ ง/หน้า ๖๖/๗ มกราคม ๒๕๕๖